Qozog‘istonning Aqmola viloyatida  180 ta uy suv toshqini ostida qoldi

Qozog‘iston shimolidagi Aqmola viloyatining Selinograd tumanida joylashgan Orazak qishlog‘ida deyarli 180 ta uy suv toshqini ostida qolib, 18 ta uy vayron bo‘ldi, deb xabar bermoqda “Nur.kz”.

“Orazak qishlog‘ida 178 ta uy va 40 ta hovli hududi toshqin ostida qoldi, ulardan 18 tasi vayron bo‘ldi. Tuman akimati, favqulodda vaziyatlar departamenti va Qozog‘iston IIV Milliy gvardiyasi 52859 jangovar qismi kuchlari yordamida sun‘iy to‘g‘onni mustahkamlash ishlari olib borilmoqda”, − deyiladi viloyat FVD xabarida.
Shuningdek, Talapker qishlog‘ida ham sun’iy to‘g‘on qurilayotgan bo‘lsa, Algabas, Shalkar va Uyali qishloqlarida ham sun’iy to‘g‘onni mustahkamlash ishlari olib borilmoqda.